**JEGYZŐKÖNYV**

**Készült:** Telki Község Képviselő-testületének 2016. június 27-án a Polgármesteri Hivatal tárgyalójában megtartott rendes nyilvános üléséről.

**Jelen vannak:**

Deltai Károly Polgármester

Móczár Gábor Alpolgármester

Takács Zoltán Alpolgármester

Szigeti Antal Képviselő

Halász Terézia Képviselő

Fillinger Zsófia Képviselő

dr. Lack Mónika Jegyző

Vetési Vincéné Pénzügy osztály

Petrovszkiné Krizsán Adrienn Óvodavezető

**Távolmaradását jelezte:** Földvári-Nagy László képviselő

Deltai Károly Polgármesterköszönti a testület tagjait és a megjelenteket. Megállapítja, hogy a Képviselő testület határozatképes 6 fő képviselő van jelen, az ülést megnyitja.

Javasolja, hogy vegyük napirendre a telekvásárlásra érkezett kérelmet, az ÉDV Gördülő fejlesztési terv módosításának kérdését, valamint javaslom, a Fő utca 12. szám alatti ingatlan hasznosításáról szóló előterjesztés illetve a Polgármesteri Hivatalról szóló beszámoló levételét.

Telki Község Képviselő-testülete (egyhangú szavazattal - 6 fő képviselő volt jelen a szavazáskor) határozathozatal mellőzésével az alábbi napirendet fogadta el.

Napirend

Tájékoztató a két ülés között történt fontosabb eseményekről

**Előadó:** Polgármester

Tájékoztató a lejárt határidejű határozatok végrehajtásáról

**Előadó:** Jegyző

1./ Beszámoló az intézmények ( Óvoda ) munkájáról,

**Előadó:** Polgármester

2./ Beszámoló a közbiztonság helyzetéről

**Előadó:** Polgármester

3./ Beszámoló az egészségügyi alapellátás helyzetéről

**Előadó:** Polgármester

4./ A hulladékgazdálkodási közszolgáltatással kapcsolatos változásokról

**Előadó:** Polgármester

5. Tájékoztató a 2016 évi gazdálkodásról 2016.05.31.

**Előadó:** Polgármester

6./ Telki község Képviselő-testülete 2016. évi költségvetésének módosításáról

**Előadó:** Polgármester

7. / Településszintű zöldterület-fejlesztési feladatok ellátásáról

**Előadó**: Polgármester

8./ ,,Telki község szennyvízelvezetésének és - tisztításának fejlesztése” tárgyú, KEHOP-2.2.2-15-2016-00076 számú  projekttel összefüggő döntésekről Konzorciumi megállapodás valamint a keretmegállapodásos közbeszerzési eljárás(ok) lefolytatására vonatkozó felhatalmazó nyilatkozat aláírásáról

**Előadó:** Polgármester

9./ Telki, Muskátli utcai körforgalomhoz kapcsolódó szervízút burkolatépítési munkálatairól

**Előadó:** Polgármester

10./ A műfüves sportpálya felújításáról

**Előadó:** Polgármester

11./ Telki község viziközmű rendszer vagyonértékelésének jóváhagyásáról

**Előadó:** Polgármester

12./ ÉDV amortizáció

**Előadó:** Polgármester

13./ Zöld Bicske Nonprofit Kft. üzletrész vásárlásának kérdése

**Előadó:** Polgármester

14./A Telki Óvoda Alapító Okiratának módosításáról

**Előadó:** Polgármester

15./ Óvoda maximális csoportlétszám túllépése

**Előadó:** Polgármester

16./Az Óvoda Iskola Telkiben: Út Európába Alapítvány alapító okiratának módosításáról

**Előadó:** Polgármester

17./A Telki 1105 hrsz-ú ingatlanban lévő tulajdoni hányad térítésmentes átruházásáról

**Előadó:** Polgármester

18./Orgona utca szabályozásához kapcsolódó területrendezés (Ingatlanrendezési szerződés – 1015/3 hrsz.)

**Előadó:** Polgármester

19./ A Budakörnyéki Önkormányzati Társulás Társulási Megállapodásának 7. számú módosításáról

**Előadó:** Polgármester

20./ A helyi környezetvédelemről és köztisztaság helyi szabályairól szóló rendelet felülvizsgálatáról

**Előadó:** Polgármester

21./ Kedvezményes telek értékesítéséről

**Előadó:** Polgármester

22./A Polgármester jutalmáról

**Előadó:** Alpolgármester

23./Telekvásárlási kérelem

**Előadó:** Alpolgármester

24./ ÉDV Gördülő fejlesztési Terv módosítása

**Előadó:** Alpolgármester

Egyebek

**Napirendek tárgyalása.**

Tájékoztató a két ülés között történt fontosabb eseményekről

**Előadó:** Polgármester

**Deltai Károly:** Az első napirend előtt tájékoztnék mindenkit két tv. módosításról röviden.

1. A szennyvízhálózat és szennyvíztelep fejlesztéséhez kapcsolódó pályázat kapcsán a csatorna Áfa kérdésében jelentős bizonytalanság van, amit a továbblépéshez mindenképpen tisztázni kell.
2. ÁNTSZ ellenőrzésre került sor az iskolába. A takarítás tekintetében találtak hiányosságokat és problémákat, amit mi is tudtunk már. A apró javításokat és a nyári karbantartási feladatokat később fogjuk elvégezni
3. A CBA tájékoztatása alapján, a beruházás meg szeretnék valósítani.
4. Volt egy jól sikerült sportnap. Jótékonysági gyűjtésre került sor, ami nagyon sikeres volt.

*Deltai Károly Polgármester a beszámoló elfogadását teszi fel szavazásra.*

A Képviselő testület 6 igen szavazattal - határozathozatal nélkül - a beszámolót elfogadja.

**Tájékoztató a lejárt határidejű határozatok végrehajtásáról**

**Lack Mónika**: Tájékoztató a lejárt határidejű határozatok végrehajtásáról

**Előadó:** Jegyző

*Az előterjesztés a jegyzőkönyv melléklete.*

A Képviselő testület 6 igen szavazattal - határozathozatal nélkül - a beszámolót elfogadja.

**1. Beszámoló az intézmények ( Óvoda ) munkájáról**

**Előterjesztő: Polgármester, Óvodavezető**

*Az előterjesztés a jegyzőkönyv melléklete.*

**Deltai Károly polgármester**: Tisztelettel köszöntjük Óvodavezetőt, kérem ha valakinek kérdése van tegye fel. Ha kérdés nem érkezett szavazásra teszem fel a kérdést.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**62/ 2016. (VI. 27.) Öh. számú**

**határozata**

**A Telki Óvoda**

**2015/2016. nevelési év munkájáról**

Telki község képviselő-testület megtárgyalta és elfogadja a Telki Óvoda 2015/2016. nevelési évi munkájáról szóló beszámolót.

Határidő: azonnal

Felelős: Polgármester, intézményvezető

**2. Beszámoló a közbiztonság helyzetéről**

**Előadó: Polgármester**

*Az előterjesztés a jegyzőkönyv melléklete.*

**Deltai Károly polgármester**: Üdvözlöm körünkben a megjelent Forgács Péter Örsparancsnok helyettest és Czelvikker Máté körzeti megbízottat.

Kérem pár mondatban egészítsék ki a beszámolóban leírtakat.

Forgács Péter őrsparancsnok helyettes szóban tájékoztatja a testületet a beszámolóban foglaltakról.

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**63/2016. (VI.27.) Öh. számú**

**Határozata**

**Beszámoló a közbiztonság helyzetéről**

A képviselő-testület megtárgyalta és elfogadta a Budaörsi Rendőrkapitányság vezetőjének az önkormányzat közbiztonsági helyzetéről, továbbá a közbiztonság érdekében tett intézkedésekről és az azzal kapcsolatos feladatokról készített beszámolóját.

A beszámoló az előterjesztés melléklete.

Felelős: Rendőrkapitányság

Deltai Károly polgármester

Határidő: azonnal

**3.Beszámoló az egészségügyi alapellátás helyzetéről**

**Előadó: Polgármester**

*Az előterjesztés a jegyzőkönyv melléklete.*

Halász Terézia képviselő: Az előterjesztést a Szociális Bizottság támogatta.

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**64/2015. (VI.27.) Öh. számú**

**Határozata**

**Beszámoló az egészségügyi alapellátás helyzetéről**

Telki község Képviselő-testülete megtárgyalta és jóváhagyta az egészségügyi alapellátás helyzetéről szóló beszámolókat.

Határidő: azonnal

Felelős: Polgármester

**4./A hulladékgazdálkodási közszolgáltatással kapcsolatos változásról**

**Előterjesztő**: Polgármester

*Az előterjesztés a jegyzőkönyv melléklete.*

**Deltai Károly** **polgármester**: A jogszabályváltozások okán van szükség a módosításokra. Egy szerződésmódosításról illetve egy rendeletmódosításról kell döntenie a testületnek.

A polgármester az előterjesztés szerinti határozat javaslatot teszi fel szavazásra.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**65/2015. (VI.27.) Öh. számú**

**Határozata**

**A hulladékgazdálkodási közszolgáltatással kapcsolatos változásról**

Telki Község Önkormányzatának képviselő-testülete úgy határoz, hogy a Telki község közigazgatási területén a települési hulladék begyűjtésére a Zöld Bicske Kft.-vel (8000 Székesfehérvár, Sörház tér 3.) a 2015. augusztus 4-től 2020. július 31-ig terjedő időszakra megkötött Hulladékgazdálkodási Közszolgáltatási Szerződést a jogszabályi változásoknak megfelelően, a melléklet szerinti tartalommal módosítja.

A polgármestert felhatalmazza a szerződés-módosítás aláírására.

Felelős: Polgármester

Határidő: 2016. július 1.

A polgármester az előterjesztés szerinti rendelet-tervezetet teszi fel szavazásra.

**Telki Község Képviselő-testülete ( 6 igen szavazattal, egyhangúlag - 6 fő képviselő volt jelen a szavazáskor) megalkotta a 8/2016.( VI.29.) Ör. számú rendeletét.**

*A rendelet a jegyzőkönyv melléklete.*

**5. Tájékoztató a 2016 évi gazdálkodásról 2016.05.31.**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra, melyet a Pénzügyi Bizottság megtárgyalt és elfogadásra javasolja a képviselő-testület részére

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**66/2016. (VI.27.) Öh. számú**

**Határozata**

**Tájékoztató a 2016.évi gazdálkodásról 05.31.**

Telki község Képviselő-testülete megtárgyalta és elfogadja Telki község Képviselő-testülete 2016. évi 05.31. gazdálkodásáról szóló tájékoztatót.

**Felelős:** polgármester

**Határidő:** azonnal

**6. Telki község Képviselő-testülete 2016. évi költségvetésének módosításáról**

**Előterjesztő**: Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti rendelet-tervezetet teszi fel szavazásra, melyet a Pénzügyi Bizottság megtárgyalt és elfogadásra javasolja a képviselő-testület részére.

**Telki Község Képviselő-testülete ( 6 igen szavazattal, egyhangúlag - 6 fő képviselő volt jelen a szavazáskor) megalkotta a 9/2016.( VI.29.) Ör. számú rendeletét.**

*A rendelet a jegyzőkönyv melléklete.*

**7. Településszintű zöldterület-fejlesztési feladatok ellátásáról**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra, azzal, hogy a Pénzügyi Bizottság által javasolt összeget a 9.765.735.- Ft szerinti összeget határoz meg a feladatra.

A Képviselő testület 5 igen szavazattal és egy ellenszavazattal az alábbi határozatot hozta.

**Telki község**

**Képviselő-testülete**

**67/ 2016. (VI.27.) Öh. számú**

**határozata**

**Településszintű zöldterület-fejlesztési feladatok ellátásáról**

Telki község Önkormányzata úgy határoz, hogy a 2016.évi zöldterület felújítási feladatok, fásítási feladatok, valamint a zöldfelület fejlesztési feladataira a 2016.évi költségvetésben 9.765.735.- Ft összegű költségvetési kerete biztosít.

Az elkülönített keretből az a mellékelt térképen jelzett feladatokat hajtja végre.

Határidő: azonnal

Felelős: Polgármester,

A Képviselő testület 5 igen szavazattal és egy tartózkodással alábbi határozatot hozta.

**Telki község**

**Képviselő-testülete**

**68/ 2016. (VI.27.) Öh. számú**

**határozata**

**Településszintű zöldterület-fejlesztési feladatok ellátásáról**

Telki község Önkormányzata úgy határoz, hogy a 2016.évi zöldterület felújítási feladatok, fásítási feladatok, valamint a zöldfelület fejlesztési feladatainak ellátására a Fókusz Kert Kft-t ( 1215 Budapest, Vasas u. 65-67. ) bízza meg.

Határidő: azonnal

Felelős: Polgármester,

**8. ,,Telki község szennyvízelvezetésének és - tisztításának fejlesztése” tárgyú, KEHOP-2.2.2-15-2016-00076 számú  projekttel összefüggő döntésekről Konzorciumi megállapodás valamint a keretmegállapodásos közbeszerzési eljárás(ok) lefolytatására vonatkozó felhatalmazó nyilatkozat aláírásáról**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester el szeretném mondani, hogy vannak még nyitott kérdések a szerződés kapcsán. Mint kiderült az Áfa kérdésére senki nem gondolt.

Deltai Károly polgármester a határozati javaslatot azzal a módosítással teszi fel szavazásra, hogy a képviselő-testület adjon részére feltételes felhatalmazást arra, hogy amennyiben az Áfa kérdés az önkormányzat számára megnyugtatóan rendeződik akkor alá írhassa a megállapodást és a nyilatkozatot.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**69/2016.(VI. 27. )Öh. számú**

**Határozata**

**,,Telki község szennyvízelvezetésének és - tisztításának fejlesztése”**

**tárgyú, KEHOP-2.2.2-15-2016-00076 számú  projekttel összefüggő döntésekről**

**Konzorciumi megállapodás valamint a**

**keretmegállapodásos közbeszerzési eljárás(ok) lefolytatására vonatkozó felhatalmazó nyilatkozat aláírásáról**

Telki Község Önkormányzat képviselő-testülete jelen határozattal úgy dönt, hogy abban az esetben, amennyiben a beruházást érintően az önkormányzatnak nem keletkezik Áfa fizetési kötelezettsége, a Telki község szennyvízelvezetésének és - tisztításának fejlesztése megnevezésű projekt megvalósítása érdekében konzorciumi együttműködési megállapodást kössön a Nemzeti Fejlesztési Programiroda Kft-vel a melléklet szerinti tartalommal.

A képviselő-testület felhatalmazza Deltai Károly polgármestert a konzorciumi együttműködési megállapodás aláírására, a fenti feltételek teljesülése esetén.

Felelős: Polgármester

Határidő: 2016.július 31.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**70/2016.(VI.27. )Öh. számú**

**Határozata**

**,,Telki község szennyvízelvezetésének és - tisztításának fejlesztése”**

**tárgyú, KEHOP-2.2.2-15-2016-00076 számú  projekttel összefüggő döntésekről**

**Konzorciumi megállapodás valamint a**

**keretmegállapodásos közbeszerzési eljárás(ok) lefolytatására vonatkozó felhatalmazó nyilatkozat aláírásáról**

Telki Község Önkormányzat képviselő-testülete jelen határozat keretében úgy dönt, hogy a Telki község szennyvízelvezetésének és - tisztításának fejlesztése megnevezésű projekt megvalósítása érdekében a jelen határozat melléklete szerinti Felhatalmazó nyilatkozat tartalmát elfogadja.

A képviselő-testület felhatalmazza Deltai Károly polgármestert a Felhatalmazó nyilatkozat aláírására.

Felelős: Polgármester

Határidő: értelem szerint

**9./ Telki, Muskátli utcai körforgalomhoz kapcsolódó szervízút burkolatépítési munkálatairól**

**Előterjesztő**: Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra, melyet a Pénzügyi Bizottság megtárgyalt és elfogadásra javasolja a képviselő-testület részére.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**71/2016.(VI.27.)Öh. számú**

**Határozata**

**Telki, Muskátli utcai körforgalomhoz kapcsolódó**

**szerviz út burkolatépítési munkálatairól**

Telki Község képviselő-testülete úgy határoz, hogy a Telki, Muskátli utcai körforgalomhoz kapcsolódó szerviz kialakításához kapcsolódó parkoló építési és környezetrendezési munkákhoz 1.200.000.- Ft összegű forrást biztosít.

**Felelős:**  Polgármester

**Határidő:** azonnal 

**10./ A műfüves sportpálya felújításáról**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**72/2016 ( VI.27.) Öh. számú**

**A műfüves sportpálya felújításáról**

Telki Község Önkormányzat Képviselő-testülete úgy határoz, hogy az „MLSZ Országos Pályaépítési Program ,, műfüves focipálya pályázatra támogatási igényt nyújt be, és vállalja a beruházás 30%-át kitevő bruttó 3.102.597,-Ft összegű pályázati önrész megfizetését.

Egyúttal kéri, hogy a kezdeményezők egyeztessenek a használókkal az Magyar Labdarugó Szövetséggel megkötendő szerződés tartalmáról és a bevonandó forrásokról.

Felhatalmazza a polgármestert a szükséges nyilatkozatot és együttműködési megállapodások aláírására.

Határidő: 2016.december 31.

Felelős: polgármester

**11./ Telki község viziközmű rendszer vagyonértékelésének jóváhagyásáról**

**Előterjesztő**: Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra, melyet a Pénzügyi Bizottság megtárgyalt és elfogadásra javasolja a képviselő-testület részére.

A Képviselő testület 6 igen szavazattal egyhangúan az alábbi határozatot hozta.

**Telki Község**

**Képviselő-testülete**

**73/2016. (VI.27.) Öh. számú**

**Határozata**

**Telki község viziközmű rendszer**

**vagyonértékelésének jóváhagyásáról**

Telki Község Önkormányzatának Képviselő-testülete, a tulajdonában lévő víziközművekre vonatkozó, az Északdunántúli Vízmű Zrt. által elkészíttetett vagyonértékelést, továbbá az abban szereplő vagyonleltárt elfogadja. Telki Község Önkormányzata a vagyonértékelésben szereplő adatokat a víziközművek vagyonértékelésének szabályairól és a víziközmű-szolgáltatók által közérdekből közzéteendő adatokról szóló 24/2003. (V. 29.) NFM rendelet 2 §. (2) bekezdése értelmében saját nyilvántartásain 2016. június 30-i fordulónappal átvezeti. A vagyonértékelés szerinti vagyonérték 1.391.656.877.-Ft. Az Önkormányzat tulajdonában lévő víziközmű vagyon értéke a 2015. június 30-i fordulónappal elkészített vagyonértékeléssel került megállapításra a vagyonértékelésben rögzítettek szerint, amely vagyon elemeinek új bekerülési értékeként történő megjelenítése az Önkormányzat számviteli nyilvántartásaiban 2016. június 30-jével valósul meg oly módon, hogy a 2015. június 30-i fordulónappal megállapított vagyonérték a 2015. július 1. – 2016.június 30. között aktivált beruházásokkal, illetve egyéb változásokkal módosításra kerül. A 2015. június 30-i vagyonérték az avulással korrigált újraelőállítási érték alapján került megállapításra, mely vagyonérték 2016.06.30-i dátummal, mint bruttó bekerülési érték kerül be az önkormányzat számviteli nyilvántartásaiba

Felelős: polgármester

Határidő: azonnal

**12./ ÉDV amortizáció**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra, melyet a Pénzügyi Bizottság megtárgyalt és elfogadásra javasolja a képviselő-testület részére.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**74/2016.(IV.27.) Öh. számú**

**Határozata**

**A víziközművek üzemeltetéséről szóló beszámoló megtárgyalása,**

**a 2016. évre tervezett amortizáció összegének felhasználása**

A Képviselő-testület elfogadja az üzemeltető ÉDV Zrt. 2015. évi beruházásainak elvégzéséről szóló beszámolót és a 2016. évben várható amortizáció összegének felhasználásáról szóló javaslatot.

**Felelős:** Polgármester

**Határidő:** 2016. július 30.

**13./ Zöld Bicske Nonprofit Kft. üzletrész vásárlásának kérdése**

**Előterjesztő**: Jegyző

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra, melyet a Pénzügyi Bizottság megtárgyalt és elfogadásra javasolja a képviselő-testület részére.

A Képviselő testület 6 igen szavazattal egyhangúlag az alábbi határozatot hozta.

**Telki község**

**Képviselő-testülete**

**75/2016 ( VI.27.) Öh. számú**

**Zöld Bicske Nonprofit Kft.**

**üzletrész vásárlásának kérdése**

Telki Község Önkormányzat Képviselő-testülete úgy határoz, hogy nem kíván részvényt vásárol a Zöld Bicske Nonprofit Kft –ből.

Határidő: azonnal

Felelős: polgármester

**14. Telki Óvoda Alapító Okirat módosításáról**

**Előadó:** Polgármester

*Az előterjesztés a jegyzőkönyv melléklete.*

**Deltai Károly**: Formai változásról kell döntenünk.

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**76/2015 ( VI.27.) Öh. számú**

**Határozata**

**Telki Óvoda Alapító Okirat módosításáról szóló**

Telki község Képviselő-testülete a Telki Óvoda alapító okiratának módosításáról szóló 47/2016. ( V.30.) Öh. számú határozatét visszavonja egyidejűleg a Telki Óvoda alapító okiratának módosítását az 1. melléklet szerint jóváhagyja, így az egységes szerkezetű alapító okiratot a 2. melléklet szerinti formában és tartalommal elfogadja.

Felkéri a Jegyzőt, hogy a módosítást tartalmazó és az egységes szerkezetű alapító okiratot a MÁK Törzskönyvi Nyilvántartása és az intézmény részére küldje meg.

Felelős: Jegyző

Határidő: azonnal

**15./ Az Óvoda Iskola Telkiben: Út Európába Alapítvány alapító okiratának módosításáról**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**77/2016. (VI.27.) Öh. számú**

**Határozata**

**Az Óvoda Iskola Telkiben: Út Európába Alapítvány**

**alapító okiratának módosításáról**

1. Telki község képviselő-testülete azÓvoda Iskola Telkiben: Út Európába AlapítványAlapító Okiratát módosítja.

A módosított Alapító Okirat a határozat melléklete.

2. Telki község képviselő-testülete azÓvoda Iskola Telkiben: Út Európába Alapítvány

- Kuratóriuma elnökének Koltai Piroskát (szül: , ……………... anyja neve: …………………. lakcím: 2089 Telki, ………………….) megválasztja.

A képviselő-testület, mint alapító tudomásul veszi Szujó Zoltánné dr. Sütő Adrienn kuratóriumi elnök, valamint Kolláth Klára, Homolya Vera, Szigeti Antal, és Szalay Lászlót kuratóriumi tagok lemondását.

A Képviselő-testület felhatalmazza a polgármestert az alapító okirat aláírására, felkéri az önkormányzat jogi képviselőjét, hogy a módosításhoz szükséges dokumentumokat nyújtsa be Pest Megyei Bírósághoz a változások bejegyzése érdekében.

**Felelős:** Polgármester

**Határidő:** 2016. július 31.

**16./ A Telki 1105 hrsz-ú ingatlanban lévő tulajdoni hányad térítésmentes átruházásáról**

**Előadó:** Polgármester

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**78/2016. (VI.27.) Öh. számú**

**Határozata**

**A Telki 1105 hrsz ingatlanban lévő tulajdoni hányad térítésmentes átruházásáról**

Telki Község Képviselő-testülete úgy határoz, hogy a Lejtő u. 3. szám 1105 hrsz-ú ingatlan, beépítetlen területtekintetében, ajándékozási szerződést köt a Telki, Lejtő u. 3. 1105 hrsz-ú ingatlan 101/4869 tulajdoni hányaddal rendelkező tulajdonosával.

Az ingatlan ajándékozási szerződés a határozat melléklete.

A Képviselő-testület felhatalmazza a polgármestert a szerződés aláírására.

Az ingatlan ajándékozási szerződésben foglaltak ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester

Jegyző

**Határidő:** 2016. július 15.

**17./ Orgona utca szabályozásához kapcsolódó területrendezés (Ingatlanrendezési szerződés – 1015/3 hrsz.)**

**Előadó:** Polgármester

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 6 igen szavazattal egyhangúan az alábbi határozatot hozta.

**Telki község Képviselő-testülete**

**79/2016. (VI. 27.) Öh. számú**

**Határozata**

**Orgona utca szabályozásához kapcsolódó terület rendezés**

**(Ingatlanrendezési szerződés– 1015/3 hrsz.)**

Telki Község Képviselő-testületeaz Orgona utca Helyi Építési Szabályzat és Szabályozási Terv (a továbbiakban: HÉSZ) szerinti szabályozási szélességének kialakítása érdekében ingatlanrendezési szerződést köt a Telki, Orgona utca 1015/2 hrsz-ú ingatlan tulajdonosával.

Az ingatlanrendezési szerződés a határozat **melléklet**e

A Képviselő-testület felhatalmazza a polgármestert a szerződés aláírására.

Az ingatlanrendezési szerződés ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester

Jegyző

**Határidő:** 2016. szeptember 30.

**20./ A Budakörnyéki Önkormányzati Társulás Társulási Megállapodásának 7. számú módosításáról**

**Előadó:** Polgármester

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**80/2016 (VI.27.) Öh. számú**

**A Budakörnyéki Önkormányzati Társulás Társulási Megállapodásának**

**7. számú módosításáról**

Telki Község Önkormányzat képviselő-testülete elfogadja a határozat mellékletét képező a Budakörnyéki Önkormányzati Társulás Társulási Megállapodásának 7. számú módosítását.

Határidő: azonnal

Felelős: Polgármester

**21./ A helyi környezetvédelemről és köztisztaság helyi szabályairól szóló rendelet felülvizsgálatáról**

**Előadó:** Polgármester

**Telki Község Képviselő-testülete ( 6 igen szavazattal, egyhangúlag - 6 fő képviselő volt jelen a szavazáskor) megalkotta a 10/2016.( VI.29.) Ör. számú rendeletét.**

*A rendelet a jegyzőkönyv melléklete.*

**22./ Kedvezményes telek értékesítéséről**

**Előadó:** Polgármester

Halász Terézia Szociális Bizottság elnöke elmondja, hogy a több olya fiatalról tud, akik itt szeretnének a településen letelepedni és egy ilyen lehetőséggel segíteni tudna nekik az önkormányzat. Elmondja, hogy a szociális bizottság tárgyalta a kérdést és elfogadásra javasolta.

Szigeti Antal képviselő: A bizottság az elvet támogatja, de a részletszabályokat ki kell még dolgozni.

Deltai Károly polgármester elmondja, hogy az elv valóban támogatandó, de nem biztos, hogy ez a megfelelő eszköz hozzá.

Halász Terézia képviselő kéri, hogy a képviselő-testület mindenképpen döntsön az előterjesztésről, ha úgy gondolja utasítsa el, de foglaljon állást a kérdésben.

Szigeti Antal: Javasolja, hogy a polgármester dolgozzon, ki egy javaslatot szeptember 30-ig a kedvezményre vonatkozó javaslatokról.

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 2 igen szavazattal, 1 tartózkodással és három ellenszavazat mellett az alábbi határozatot hozta.

**Telki Község**

**Képviselő-testülete**

**81/2016. (VI.27.) Öh. számú**

**Határozata**

**Kedvezményes telek értékesítéséről**

Telki község Képviselő-testülete úgy határozott, hogy nem támogatja a Telkiben állandó bejelentett lakos fiatalok részére az önkormányzati ingatlanok értékesítése esetén a mindenkori vételárból 20 % kedvezmény biztosítására vonatkozó javaslatot.

**Felelős:** polgármester

**Határidő:** azonnal

A Képviselő testület 5 igen szavazattal, 1 tartózkodással az alábbi határozatot hozta.

**Telki Község**

**Képviselő-testülete**

**82/2016. (VI.27.) Öh. számú**

**Határozata**

**Kedvezményes telek értékesítéséről**

Telki község Képviselő-testülete úgy határozott, hogy felkéri a polgármestert, hogy szeptember 30-ig dolgozzon ki egy javaslatot a fiatalok helyben maradásának ösztönzése érdekében.

**Felelős:** polgármester

**Határidő:** 2016. szeptember 30.

**23./Telekvásárlási kérelem**

**Előadó:** Polgármester

A Képviselő testület 6 igen szavazattal, egyhangúlag az alábbi határozatot hozta.

**Telki község**

**Képviselő-testülete**

**83/2016.( VI.27.) Öh.** **számú**

**Határozata**

**Az önkormányzat tulajdonában levő ingatlanok megvásárlására irányuló kérelemről**

**1.** Telki község Képviselő-testülete a vagyonával történő gazdálkodás szabályait a 24/2011. (11.01.) Ör. számú rendeletében foglalta össze.

A Képviselő-testület a 27/2014. (III.18.) Öh. számú határozatával jóváhagyta az önkormányzat tulajdonában lévő forgalomképes ingatlanok értékesítésre történő kijelöléséről, eladási árukról.

A képviselő-testület döntése rendelkezik arról, hogy az ingatlanok vételárának kifizetése esetében a részletfizetés lehetőségéről a képviselő-testület dönt.

A Képviselő-testület úgy határozott, hogy hozzájárul Ágics Viktória kérelmét, és a megvásárolandó telek vételárának két részletben - első részlet ( 10 % foglaló ), fennmaradó részlet 2016. novemberben - történő megfizetéséhez.

A képviselő-testület felhatalmazza a polgármester, hogy az adásvételi szerződés aláírására.

**Felelős:** Polgármester

**Határidő:** 2016. július 31.

24./ ÉDV Gördülő fejlesztési Terv módosítása

**Előadó:** Polgármester

Deltai Károly polgármester az előterjesztés szerinti határozati javaslatot teszi fel szavazásra.

A Képviselő testület 6 igen szavazattal egyhangúan az alábbi határozatot hozta.

**Telki község**

**Képviselő-testülete**

**84/2016.(VI.27. ) Öh. számú**

**Határozata**

**Telki viziközművek 15 éves gördülő fejlesztési Terv módosításáról**

Telki község Képviselő-testülete, úgy határoz, hogy változatlan formában elfogadta az Északdunántúli Vízmű Zrt. javaslatát a felújítási és pótlási tervrészek tekintetében mindhárom tervezési időszakra, melynek forrása az önkormányzati tulajdonú víziközmű amortizációja.

A 2016-30 időszakra készült GFT beruházási tervrészt nem tartalmaz, mivel a vízellátó hálózat és annak műtárgyai megfelelően működnek, így rövid távon beruházásra nincs szükség.

Felelős: Polgármester

Határidő: azonnal

**Egyebek**

**Deltai Károly:** Egyebek kapcsán szeretném jelezni, hogy a Muskátli utcai körforgalmi csomópont építése során nem várt helyzet állt elő, amit kezelni kell.

**Király Gábor:** Helyzetjelentést szeretnék adni. Az építkezés folyamán nem várt, a terveken nem szereplő közművezetékek kerültek elő. Ezek kiváltásáról folynak most az egyeztetések.

Ezeknek költsége van, melyet az önkormányzatnak kellene vállalnia.

**Vida Rolland**: Nem lehet a közműszolgáltatóktól kártérítést kérni?

**Szigeti Antal:** A terveket engedélyezték, akkor miért nem jelezték?

A Képviselő testület 4 igen szavazattal és 2 ellenszavazattal az alábbi határozatot hozta.

**Telki Község**

**Képviselő-testülete**

**85/2016. (VI.27.) Öh. számú**

**Határozata**

Telki község Képviselő-testülete úgy határozott, hogy a Muskátli utcai körforgalmi csomópont beruházáshoz kapcsolódóan felmerült közműkiváltások finanszírozására 4.000.000.- Ft forrást biztosít.

**Felelős:** polgármester

**Határidő:** 2016. június 30.

Deltai Károly polgármester elhagyja a termet és átadja au ülés vezetését Móczár Gábor alpolgármester részére.

**23./A Polgármester jutalmáról**

**Előadó:** Alpolgármester

Móczár Gábor alpolgármester az előterjesztés szerinti határozati javaslatot teszi fel szavazásra.

A Képviselő testület 4 igen szavazattal és 1 ellenszavazattal az alábbi határozatot hozta.

**Telki község**

**Pénzügyi Bizottság**

**86/2016. (VI. 27.) PB. számú**

**Határozata**

**A polgármester jutalmáról**

A Pénzügyi Bizottság úgy határoz, hogy javasolja Telki község Képviselő-testülete számára, hogy Deltai Károly polgármestert bruttó három havi illetményének megfelelő összegű jutalomban részesítse.

Határidő: 2016.június 27.

Felelős: Jegyző, Pénzügyi Csoport

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

Jegyző Polgármester